9.  การจัดการ

    1.  โครงสร้างการจัดการ

โครงสร้างการจัดการของบริษัทฯ ณ 31 ธันวาคม 2550 ประกอบด้วย คณะกรรมการบริษัท
คณะกรรมการบริหาร คณะกรรมการตรวจสอบ และผู้บริหาร รายละเอียดมีดังต่อไปนี้

2.9.1.1 ข้อมูลกรรมการและฝ่ายบริหาร

คณะกรรมการและคณะกรรมการบริหารชุดปัจจุบัน
ตามมติคณะกรรมการและ/หรือมติที่ประชุมสามัญใหญ่ผู้ถือหุ้น (ตามพระราชบัญญัติบริษัทมหาชนจำกัด
พ.ศ. 2535 ในการแปรสภาพเป็นบริษัทมหาชน เมื่อ วันที่ 9 มิถุนายน 2537)

(1) คณะกรรมการ

1. นายปรีชา อรรถวิภัชน์ ประธานกรรมการ

2. นายเกรียง เกียรติเฟื่องฟู กรรมการอิสระ และประธานกรรมการตรวจสอบ

3. นางอาริดา วิทยานนท์ กรรมการอิสระ และกรรมการตรวจสอบ

  4. นายสมศักดิ์ โพธิสัตย์ กรรมการอิสระ และกรรมการตรวจสอบ

5. นายโรนัลด์ อึ้ง วาย ชอย กรรมการผู้จัดการ

6. ดร. จอห์น ปีเตอร์ มิลล์ส กรรมการบริหาร

7. นายสมศักดิ์ ร่วมคิด กรรมการบริหาร

8. นายนภดล มัณฑะจิตร กรรมการ

9. นายสุรพงศ์ เชียงทอง กรรมการ

10. นายอุ้มยศ หุวะนันทน์ กรรมการอิสระ และกรรมการตรวจสอบ

11. พลเอกกิตติศักดิ์ รัฐประเสริฐ กรรมการ

(ข) คณะกรรมการตรวจสอบ

  1. นายเกรียง เกียรติเฟื่องฟู ประธานกรรมการตรวจสอบ

  2. นางอาริดา วิทยานนท์ กรรมการตรวจสอบ

  3. นายสมศักดิ์ โพธิสัตย์ กรรมการตรวจสอบ (ลาออกจากกรรมการตรวจสอบ เมื่อวันที่ 1
  มีนาคม 2551)

  4. นายอุ้มยศ หุวะนันทน์ กรรมการตรวจสอบ (ได้รับการแต่งตั้งเมื่อ

  วันที่ 25 กุมภาพันธ์ 2551)

(ค) ผู้บริหาร

1. นายโรนัลด์ อึ้ง วาย ชอย กรรมการผู้จัดการ

2. ดร. จอห์น ปีเตอร์ มิลล์ส กรรมการบริหาร

3. นายสมศักดิ์ ร่วมคิด กรรมการบริหาร

4. พลเอกกิตติศักดิ์ รัฐประเสริฐ กรรมการบริหาร (ได้รับการแต่งตั้งเมื่อวันที่ 25

กุมภาพันธ์ 2551)

1.  หลักบรรษัทภิบาล

บริษัท ทุ่งคาฮาเบอร์ จำกัด (มหาชน) ก้าวเข้าสู่ปีที่ 101
คณะกรรมการบริษัทฯเห็นชอบในหลักบรรษัทภิบาล (Good Corporate Governance)
และหลักจรรยาบรรณทางธุรกิจ (Code of Best Practice) สำหรับกรรมการบริษัทมหาชน
ตามระเบียบของตลาดหลักทรัพย์แห่งประเทศไทย ข้อบังคับของบริษัท และกฎหมายต่างๆที่เกี่ยวข้อง
เพื่อรักษาผลประโยชน์ของกลุ่มผู้มีส่วนได้เสีย พนักงาน และลูกค้า

ทั้งนี้
บริษัทฯได้นำแนวทางดังกล่าวมาปรับปรุงกฎระเบียบแนวปฏิบัติของกิจการและการกำกับดูแลกิจการ
ให้เหมาะสมกับสภาพของบริษัทและสภาวะการณ์ที่เปลี่ยนแปลง
เพื่อช่วยส่งเสริมผลการดำเนินงานของบริษัท

คณะกรรมการบริษัท

องค์ประกอบของคณะกรรมการบริษัท

กรรมการบริษัทต้องได้รับเลือกจากผู้ถือหุ้นตามข้อบังคับบริษัทฯ และต้องมีองค์ประกอบ ดังนี้

1.  บริษัทต้องมีคณะกรรมการของบริษัทไม่น้อยกว่าห้าคน

2.  กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นอยู่ในราชอาณาจักร

3.  กรรมการจะเป็นผู้ถือหุ้นของบริษัทหรือไม่ก็ได้

บริษัทฯ มีกรรมการอิสระที่ไม่เป็นผู้บริหาร รวมประธานกรรมการเป็นกรรมการอิสระ
ในจำนวนที่เพียงพอต่อการตรวจสอบถ่วงดุลอำนาจภายในคณะกรรมการของบริษัท
เพื่อให้กรรมการทุกคนแสดงความคิดเห็นได้อย่างอิสระและไม่ให้มีบุคคลหรือกลุ่มบุคคลใดมีอำนาจเหนือการตัดสินใจของคณะกรรมการบริษัท

นอกจากนี้กรรมการอิสระไม่ได้ดำรงตำแหน่งใดๆ ในฝ่ายบริหาร และไม่เป็นพนักงาน
รวมทั้งไม่ได้เป็นตัวแทนจากผู้ถือหุ้นรายใหญ่ เพื่อให้เป็นการถ่วงดุล และรักษาสิทธิให้กับผู้ถือหุ้น

  จำนวนของคณะกรรมการบริษัท

คณะกรรมการบริษัท ประกอบด้วย ประธานกรรมการ(เป็นกรรมการอิสระ) กรรมการผู้จัดการ
กรรมการบริหาร และกรรมการอิสระ

กรรมการผู้จัดการและกรรมการบริหาร
ได้รับมอบหมายจากคณะกรรมการบริษัทให้ทำหน้าที่ฝ่ายบริหาร
ทั้งนี้คณะกรรมการบริษัทและคณะกรรมการบริหารจะเป็นผู้วางนโยบายโดยรวม
และมีกรรมการผู้จัดการ กรรมการบริหาร และผู้อำนวยการฝ่ายหรือผู้จัดการอาวุโส
ดำเนินการบริหารองค์กร

ณ วันที่รายงานนี้ คณะกรรมการบริษัทมีทั้งหมด 11 ท่าน ประกอบด้วย ประธานกรรมการ 1 ท่าน
กรรมการผู้จัดการ 1 ท่าน กรรมการบริหาร 3 ท่าน และกรรมการอิสระ 6 ท่าน

  ขอบเขตหน้าที่ของคณะกรรมการ

ขอบเขตหน้าที่โดยทั่วไปของคณะกรรมการบริษัท คือ ดูแลการจัดการกิจการของบริษัท
และควบคุมการดำเนินการของบริษัท เพื่อผลประโยชน์สูงสุดของผู้ถือหุ้น ดังนี้

1.  ให้คำแนะนำและดูแลให้ฝ่ายจัดการดำเนินไปตามวัตถุประสงค์
    เป้าหมายกลยุทธ์และแผนการดำเนินงานของบริษัท ตามมติที่ประชุมผู้ถือหุ้นประจำปีของบริษัท

2.  พยายามเพิ่มความมั่นคงในการเจริญเติบโตทางธุรกิจ เพื่อผลตอบแทนที่ยั่งยืนต่อผู้ถือหุ้น

3.  ดูแลติดตามผลประกอบการทางการเงินของบริษัท

4.  ดูแลควบคุมให้บริษัทมีระบบการควบคุมภายในที่ดีเพียงพอ

5.  ดูแลติดตามฝ่ายกำกับดูแลกิจการของบริษัทให้ปฏิบัติตามหลักการควบคุมภายใน

6.  ดูแลด้านการบริหารความเสี่ยงของบริษัท

7.  ตรวจสอบผลการดำเนินงานของฝ่ายจัดการ

8.  ให้คำแนะนำต่อผู้ถือหุ้นในการคัดเลือกและแต่งตั้งกรรมการเข้าใหม่
    เมื่อมีตำแหน่งกรรมการว่าง

9.  ดูแลให้ฝ่ายบริหารปฏิบัติงานเป็นไปตามมาตรฐานและจริยธรรมทางธุรกิจ

  ขอบเขตหน้าที่ของประธานกรรมการและกรรมการผู้จัดการ

ประธานกรรมการได้รับการเลือกตั้งจากคณะกรรมการบริษัท และที่ประชุมผู้ถือหุ้น
เป็นบุคคลสำคัญในการกำหนดวัตถุประสงค์ วางกลยุทธ์และมอบหมายงานที่สำคัญให้แก่ฝ่ายบริหาร

ประธานกรรมการจะคอยดูแลว่าคณะกรรมการประกอบด้วยผู้มีความรู้ความสามารถและประสบการณ์ทางด้านต่างๆ
ร่วมกันบริหารจัดการได้อย่างมีอิสระและมีระบบควบคุมกำกับดูแลตามหลักบรรษัทภิบาล

กรรมการผู้จัดการได้รับการแต่งตั้งจากคณะกรรมการบริษัท มีหน้าที่บริหารจัดการตามแผนงาน
นโยบายและกลยุทธ์ที่กำหนดจากคณะกรรมการบริษัท โดยจะเป็นผู้นำในคณะกรรมการบริหาร
รับผิดชอบบริหารจัดการเพื่อให้บรรลุวัตถุประสงค์ พันธกิจและวิสัยทัศน์
ที่สำคัญที่ได้รับอนุมัติจากคณะกรรมการบริษัทและผู้ถือหุ้น

การประชุมคณะกรรมการบริษัท

วิธีปฏิบัติ

มีการกำหนดวันประชุมคณะกรรมการบริษัทไว้ล่วงหน้า
ประธานกรรมการและกรรมการผู้จัดการจะพิจารณากำหนดวาระการประชุม
ประธานกรรมการจะเป็นประธานในที่ประชุมคณะกรรมการบริษัท
โดยให้เวลาแก่กรรมการผู้จัดการได้นำเสนออธิบายวาระต่อที่ประชุมอย่างเหมาะสม
และเปิดโอกาสให้กรรมการทุกท่านสามารถอภิปรายแสดงความคิดเห็นได้อย่างเป็นอิสระ

บริษัทส่งเอกสารการประชุมล่วงหน้าไม่น้อยกว่า 7
วันก่อนวันประชุมโดยเลขานุการคณะกรรมการบริษัท
เพื่อให้กรรมการมีระยะเวลาในการพิจารณาอย่างเพียงพอ
และในหนังสือเชิญประชุมแจ้งวาระที่ต้องได้รับอนุมัติไว้อย่างชัดเจน
พร้อมทั้งเอกสารประกอบการพิจารณาที่ครบถ้วนและชัดเจน

กรรมการบริษัทมีหน้าที่ต้องเข้าร่วมประชุมคณะกรรมการบริษัททุกครั้ง
เว้นแต่ในกรณีที่มีความจำเป็นโดยมีเหตุผลอันสมควร ในกรณีพิเศษที่จำเป็น
หากกรรมการอิสระร้องขอต่อประธานกรรมการซึ่งเป็นประธานที่ประชุมคณะกรรมการบริษัทเพื่อพิจารณาวาระเกี่ยวกับการบริหารจัดการโดยปราศจากกรรมการบริหารและกรรมการผู้จัดการในที่ประชุมคณะกรรมการบริษัทก็ได้

ผู้บริหารระดับผู้อำนวยการฝ่ายหรือผู้จัดการอาวุโสสามารถเข้าร่วมประชุมในที่ประชุมคณะกรรมการบริษัทได้ถ้ามีความจำเป็น
เพื่อในกรณี่ที่หากคณะกรรมการมีการซักถามข้อมูลรายละเอียดต่างๆที่เกี่ยวข้องกับวาระการประชุม

การเข้าร่วมประชุมของคณะกรรมการ

การจัดประชุมคณะกรรมการบริษัทจะมีอย่างน้อยทุกๆ สามเดือน
และจะจัดเมื่อมีวาระพิเศษเพื่อให้เกิดความมั่นใจในการบริหารบริษัท
ในช่วงปีที่ผ่านมามีการประชุมกรรมการบริษัทท้งหมด 8 ครั้ง
รายละเอียดการเข้าร่วมประชุมของคณะกรรมการ สิ้นสุดวันที่ 31 ธันวาคม 2550 ดังนี้

+---------------------------------+-------+-------+--------+----------+
|                                 | การเ  |       | ไม่ไ    | อา       |
|                                 | ข้าร่วม |       | ด้เข้าร่ว | ศัยอยู่ในรา |
|                                 | ประชุม |       | มประชุม | ชอาณาจักร |
|                                 | คณะกร |       | ในครั้งที่ |          |
|                                 | รมการ |       |        |          |
+---------------------------------+-------+-------+--------+----------+
| ชื่อกรรมการ                       | (ก)   | (ข)   |        |          |
+---------------------------------+-------+-------+--------+----------+
| นายปรีชา อรรถวิภัชน์                | 8     | 8     | ไม่มี    | ใช่       |
+---------------------------------+-------+-------+--------+----------+
| นายโรนัลด์ อึ้ง วาย ชอย             | 8     | 8     | ไม่มี    | ใช่       |
+---------------------------------+-------+-------+--------+----------+
| นายเกรียง เกียรติเฟื่องฟู             | 8     | 7     | 7      | ใช่       |
+---------------------------------+-------+-------+--------+----------+
| นางอาริดา วิทยานนท์                | 8     | 8     | ไม่มี    | ใช่       |
+---------------------------------+-------+-------+--------+----------+
| นายสมศักดิ์ โพธิสัตย์                 | 8     | 8     | ไม่มี    | ใช่       |
+---------------------------------+-------+-------+--------+----------+
| ดร.จอห์น ปีเตอร์ มิลล์ส              | 8     | 7     | 7      | ใช่       |
+---------------------------------+-------+-------+--------+----------+
| นายสุรพงษ์ เชียงทอง                | 8     | 4     | 1      | ใช่       |
|                                 |       |       | ,3,7,8 |          |
+---------------------------------+-------+-------+--------+----------+
| นายนภดล มัณฑะจิตร                 | 8     | 7     | 6      | ใช่       |
+---------------------------------+-------+-------+--------+----------+
| นายสมศักดิ์ ร่วมคิด                  | 8     | 0     | 1-8    | ใช่       |
+---------------------------------+-------+-------+--------+----------+
| พลเอก กิตติศักดิ์ รัฐประเสริฐ*         | ไม่มี   | ไม่มี   | ไม่มี    | ใช่       |
+---------------------------------+-------+-------+--------+----------+
| นายอุ้มยศ หุวะนันทน์*                | ไม่มี   | ไม่มี   | ไม่มี    | ใช่       |
+---------------------------------+-------+-------+--------+----------+
| นายควา บู ลีออง                   | 8     | 0     | 1-8    | ไม่ใช่     |
|                                 |       |       |        |          |
| (ลาออก เมื่อ วันที่ 19 ธันวาคม 2550)  |       |       |        |          |
+---------------------------------+-------+-------+--------+----------+
| นายเอ็ดเวิร์ด เมิร์ฟ โจนส์            | 6     | 4     | 3,6    | ไม่ใช่     |
|                                 |       |       |        |          |
| (ลาออก เมื่อ วันที่ 6 กันยายน 2550)   |       |       |        |          |
+---------------------------------+-------+-------+--------+----------+
| นายอุดม จิรพนาธร                  | 6     | 5     | 6      | ใช่       |
|                                 |       |       |        |          |
| (ลาออก เมื่อ วันที่ 16 สิงหาคม 2550)  |       |       |        |          |
+---------------------------------+-------+-------+--------+----------+

  (ก). จำนวนการจัดประชุมของกรรมการและคณะกรรมการ

  (ข). การเข้าร่วมประชุมของกรรมการ

  * ได้รับการแต่งตั้งเมื่อวันที่ 25 กุมภาพันธ์ 2551

การตรวจเยี่ยมสถานที่ประกอบการ

คณะกรรมการบริษัทมีอิสระสามารถเดินทางไปตรวจเยี่ยมสถานที่ประกอบการของบริษัททั้งสำนักงานใหญ่และทุกสาขาได้โดยไม่มีการขัดขวางหรือถูกปฏิเสธใดๆ

การเข้าถึงข้อมูล

คณะกรรมการบริษัทมีอิสระในการสอบถามหรือร้องขอข้อมูลของบริษัท
และสามารถขอข้อมูลรายละเอียดต่างๆในการประกอบกิจการจากเจ้าหน้าที่หรือผู้บริหารของบริษัทได้

คณะกรรมการบริษัทสามารถแต่งตั้งผู้เชี่ยวชาญเป็นที่ปรึกษาในเรื่องสำคัญ
ภายใต้งบประมาณค่าใช้จ่ายของบริษัท
เพื่อเป็นที่ปรึกษาให้แก่คณะกรรมการและรักษาผลประโยชน์ให้แก่บริษัท

คณะกรรมการบริษัท มีนายราชัน กาญจนะวณิชย์ เป็นที่ปรึกษาบริษัทอาวุโส และมีนายวารินทร์
เชิดบุญเมือง เป็นที่ปรึกษา มีเลขานุการบริษัท
ซึ่งเป็นผู้มีความรู้ทางด้านกฎหมายและเป็นเลขานุการคณะกรรมการบริษัท

ความสัมพันธ์กับฝ่ายบริหาร

ฝ่ายบริหารของบริษัท ประกอบด้วย กรรมการผู้จัดการ กรรมการบริหาร
และผู้อำนวยการฝ่ายหรือผู้จัดการอาวุโส ซึ่งได้รับการแต่งตั้งจากคณะกรรมการบริหาร
เพื่อทำหน้าที่ช่วยกรรมการผู้จัดการในการบริหารจัดการ
และสามารถเข้าร่วมประชุมในการประชุมคณะกรรมการบริษัท

การแต่งตั้งกรรมการ

ตามข้อบังคับของบริษัท บริษัทฯมีการเสนอแต่งตั้งกรรมการใหม่ได้ โดยมีหลักเกณฑ์ ดังนี้

(1) ในการประชุมสามัญประจำปีทุกครั้งให้กรรมการหนึ่งในสามของจำนวนคณะกรรมการในขณะนั้นพ้นจากตำแหน่ง

(2) ถ้าตำแหน่งกรรมการว่างลงเพราะเหตุผลอื่นนอกจากถึงคราวออกตามวาระ
    คณะกรรมการด้วยคะแนนเสียงไม่ น้อยกว่าสามในสี่ของจำนวนกรรมการที่ยังเหลืออยู่
    อาจเลือกผู้ที่มีคุณสมบัติและไม่มีลักษณะต้องห้ามตามกฎหมายเข้ามาเป็นกรรมการแทนในการประชุมคณะกรรมการคราวถัดไปได้

(3) กรรมการที่ได้รับแต่งตั้งจากคณะกรรมการต้องได้รับการแต่งตั้งจากผู้ถือหุ้นในการประชุมสามัญผู้ถือหุ้นประจำปี

  กรรมการที่ครบกำหนดวาระต้องพ้นจากตำแหน่งในการประชุมสามัญประจำปีในครั้งนี้มีจำนวน 3
  ท่าน ดังนี้

1.  นายปรีชา อรรถวิภัชน์

2.  ดร. จอห์น ปีเตอร์ มิลล์ส

3.  นายอุ้มยศ หุวะนันทน์

การดำรงตำแหน่งกรรมการในบริษัทจดทะเบียนอื่น

คณะกรรมการบริษัท
จะต้องพิจารณาจำนวนการดำรงตำแหน่งกรรมการของบริษัทจดทะเบียนอื่นของตนด้วยว่า
จะไม่มีผลกระทบต่อการปฏิบัติหน้าที่กรรมการบริษัทแต่อย่างใด
และแน่ใจว่ามีความสามารถและมีเวลาเพียงพอในการทำหน้าที่เป็นกรรมการบริษัท

กรรมการบริหาร และผู้บริหารอาวุโส
ของบริษัทท่านใดที่มีความประสงค์จะดำรงตำแหน่งกรรมการในบริษัทอื่นนอกเหนือจากกลุ่มบริษัท
ต้องได้รับความยินยอมจากคณะกรรมการบริษัท ก่อนเข้ารับตำแหน่งกรรมการในบริษัทอื่น

ค่าตอบแทนกรรมการ

นโยบายในการกำหนดค่าตอบแทนกรรมการ มีดังนี้

(1) ค่าตอบแทนกรรมการจะต้องมีจำนวนที่พอเพียง
    ที่จะทำให้กรรมการปฏิบัติหน้าที่ได้อย่างเต็มที่และมีประสิทธิภาพ

(2) ค่าตอบแทนของกรรมการอิสระจะพิจารณาเปรียบเทียบกับอัตรามาตรฐานผลตอบแทนในอุตสาหกรรมเดียวกัน
    และนอกจากนี้ยังพิจารณาจากงานพิเศษที่ได้รับมอบหมายเพิ่มเติม เช่น
    เป็นคณะอนุกรรมการเพื่อทำงานในเรื่องสำคัญ

(3) กรรมการบริหารจะได้รับค่าตอบแทน
    โดยพิจารณาจากผลการดำเนินการของบริษัทและผลการปฏิบัติงานของกรรมการแต่ละท่าน

(4) ค่าตอบแทนกรรมการและผู้บริหารระดับสูง เป็นไปตามนโยบายของคณะกรรมการบริษัท

(5) คณะกรรมการบริษัท พิจารณาแต่งตั้งคณะกรรมการกำหนดค่าตอบแทน
    ทำหน้าที่กำหนดค่าตอบแทนของกรรมการและผู้บริหารระดับสูง

  โครงสร้างค่าตอบแทน

ค่าตอบแทนกรรมการ ประจำปี 2550 ได้รับอนุมัติจากที่ประชุมสามัญผู้ถือหุ้นประจำปี 2550 เมื่อวันที่
10 เมษายน 2550 มีโครงสร้างดังนี้

1.  ค่าตอบแทนรายปี

    0.  คณะกรรมการบริษัท

-   ประธานกรรมการ จำนวน 150,000 บาท

-   กรรมการ จำนวน 100,000 บาท

-   กรรมการบริหาร จำนวน 100,000 บาท

    0.  คณะกรรมการตรวจสอบ

-   ประธานกรรมการตรวจสอบ จำนวน 120,000 บาท

-   กรรมการตรวจสอบ จำนวน 90,000 บาท

    0.  คณะกรรมการกำหนดค่าตอบแทน

-   ประธานกรรมการกำหนดค่าตอบแทน จำนวน 90,000 บาท

-   กรรมการกำหนดค่าตอบแทน จำนวน 60,000 บาท

    0.  คณะกรรมการสรรหา

-   ประธานคณะกรรมการสรรหา จำนวน 90,000 บาท

-   กรรมการสรรหา จำนวน 60,000 บาท

2.  ค่าเบี้ยประชุม

    0.  คณะกรรมการบริษัท

-   ประธานกรรมการ จำนวน 25,000 บาท / ครั้งประชุม

-   กรรมการ จำนวน 20,000 บาท / ครั้งประชุม

    0.  คณะกรรมการตรวจสอบ

-   ประธานกรรมการตรวจสอบ จำนวน 25,000 บาท / ครั้งประชุม

-   กรรมการตรวจสอบ จำนวน 15,000 บาท / ครั้งประชุม

    0.  คณะกรรมการกำหนดค่าตอบแทน

-   ประธานกรรมการกำหนดค่าตอบแทน จำนวน 15,000 บาท / ครั้งประชุม

-   กรรมการกำหนดค่าตอบแทน จำนวน 10,000 บาท / ครั้งประชุม

    0.  คณะกรรมการสรรหา

-   ประธานกรรมการสรรหา จำนวน 15,000 บาท / ครั้งประชุม

-   กรรมการสรรหา จำนวน 10,000 บาท / ครั้งประชุม

รายละเอียดค่าตอบแทนกรรมการ ประจำปี 2550 มีดังนี้

  ----------------------- -------------- -------------------------- ------------------------------ -------------
  กรรมการบริษัท             ค่าตอบแทนรายปี   ค่าเบี้ยประชุมคณะกรรมการบริษัท   ค่าเบี้ยประชุมคณะกรรมการตรวจสอบ,   รวม
                                                                    กำหนดฯ, สรรหา                  

  กรรมการบริหาร            479,301        200,000                    -                              679,301

  กรรมการอิสระ             891,667        600,000                    470,000                        1,961,667

  รวมทั้งปีสิ้นสุด วันที่ 31       1,370,968      800,000                    470,000                        2,640,968
  ธันวาคม 2550                                                                                      
  ----------------------- -------------- -------------------------- ------------------------------ -------------

จำนวนกรรมการ แยกตามอัตราผลตอบแทนกรรมการที่ได้รับ ได้ดังนี้

กรรมการบริหาร

ค่าตอบแทนกรรมการ ต่ำกว่า 100,000 จำนวน 5 ท่าน

ค่าตอบแทนกรรมการ ตั้งแต่ 100,001 – 400,000 จำนวน 1 ท่าน

กรรมการอิสระ

ค่าตอบแทนกรรมการ ต่ำกว่า 100,000 จำนวน 2 ท่าน

ค่าตอบแทนกรรมการ ตั้งแต่ 100,001 – 300,000 จำนวน 1 ท่าน

ค่าตอบแทนกรรมการ ตั้งแต่ 300,001 – 500,000 จำนวน 2 ท่าน

ค่าตอบแทนกรรมการ ตั้งแต่ 500,001 – 700,000 จำนวน 1 ท่าน

หมายเหตุ : ไม่รวมกรรมการที่ได้รับการแต่งตั้งในปี 2551

ค่าตอบแทนฝ่ายบริหาร

ค่าตอบแทนฝ่ายบริหาร ได้ผ่านการพิจารณาและประเมินโดยคณะกรรมการกำหนดค่าตอบแทน
และเป็นไปตามมาตรฐานกลุ่มอุตสาหกรรมในบริษัทจดทะเบียน ฝ่ายบริหารประกอบด้วย
กรรมการผู้จัดการ กรรมการบริหาร ผู้อำนวยการฝ่ายและผู้จัดการอาวุโสรวม 13 ท่าน
ได้รับค่าตอบแทนในปี 2550 เป็นเงินรวม 20,039,897 บาท รายละเอียดมีดังนี้

+--------------------------+------+--------------+-----+--------------+
|                          | 2550 |              | 2   |              |
|                          |      |              | 549 |              |
+--------------------------+------+--------------+-----+--------------+
|   ค่าตอบแทนฝ่ายบริหาร       |      | รวมเป็นเงิน    | ท่าน |   รวมเป็นเงิน  |
|                          | ท่ท่าน | (บาท)        |     |   (บาท)      |
+--------------------------+------+--------------+-----+--------------+
| เงินเดือนสำหรับผู้บริหาร       | 14   | 18,612,204   | 13  | 16,457,345   |
+--------------------------+------+--------------+-----+--------------+
| ผลประโยชน์สวัสดิการอื่น       |   6  | 1,427,693    | 3   | 805,790      |
+--------------------------+------+--------------+-----+--------------+

การถือหุ้นของฝ่ายบริหาร

  การถือหุ้นของกรรมการและฝ่ายบริหาร ณ วันที่ 31 ธันวาคม 2550

+----+----------------------------+-----------+------------+----------+
| ล  | รายชื่อกรรมการและฝ่ายบริหาร    | จำน       |            | เพิ่มขึ้น/   |
| ำด |                            | วนการถือหุ้น |            |          |
| ับที่ |                            |           |            | (ลดลง)   |
+----+----------------------------+-----------+------------+----------+
|    |                            | 2550      | 2549       |          |
+----+----------------------------+-----------+------------+----------+
| 1. | นายปรีชา อรรถวิภัชน์           | 3,543,167 | 3,543,167  | -        |
+----+----------------------------+-----------+------------+----------+
| 2. | นายโรนัลด์ อึ้ง วาย ชอย        | 4,517,441 | 4,517,441  | -        |
+----+----------------------------+-----------+------------+----------+
| 3. | นายเกรียง เกียรติเฟื่องฟู        | 1         | 12,100,000 | -        |
|    |                            | 2,100,000 |            |          |
+----+----------------------------+-----------+------------+----------+
| 4. | นางอาริดา วิทยานนท์           | -         | -          | -        |
+----+----------------------------+-----------+------------+----------+
| 5. | นายสมศักดิ์ โพธิสัตย์            | -         | -          | -        |
+----+----------------------------+-----------+------------+----------+
| 6. | ดร. จอห์น ปีเตอร์ มิลล์ส        | -         | -          | -        |
+----+----------------------------+-----------+------------+----------+
| 7. | นายสุรพงษ์ เชียงทอง           | -         | -          | -        |
+----+----------------------------+-----------+------------+----------+
| 8. | นายนภดล มัณฑะจิตร            | 1,273,419 | 1,273,419  | -        |
+----+----------------------------+-----------+------------+----------+
| 9. | นายสมศักดิ์ ร่วมคิด             | 700,000   | 700,000    | -        |
+----+----------------------------+-----------+------------+----------+
| 1  | นายอึ้ง คาร์ เตี๊ยก             | -         | -          | -        |
| 0. |                            |           |            |          |
+----+----------------------------+-----------+------------+----------+
| 1  | นายชอง ยิต เคียง             | -         | -          | -        |
| 1. |                            |           |            |          |
+----+----------------------------+-----------+------------+----------+
| 1  | นางแองจี้ โก เอียน คิม         | -         | -          | -        |
| 2. |                            |           |            |          |
+----+----------------------------+-----------+------------+----------+
|    |                            |           |            |          |
+----+----------------------------+-----------+------------+----------+
|    |                            |           |            |          |
+----+----------------------------+-----------+------------+----------+
|    |                            |           |            |          |
+----+----------------------------+-----------+------------+----------+
|    |                            |           |            |          |
+----+----------------------------+-----------+------------+----------+
|    |                            |           |            |          |
+----+----------------------------+-----------+------------+----------+
|    |                            |           |            |          |
+----+----------------------------+-----------+------------+----------+
|    |                            |           |            |          |
+----+----------------------------+-----------+------------+----------+
|    |                            |           |            |          |
+----+----------------------------+-----------+------------+----------+

* หมายเหตุ หุ้นที่ถือรวมคู่สมรสและบุตรที่ยังไม่บรรลุนิติภาวะ

คณะกรรมการชุดย่อย

คณะกรรมการบริษัทจะแต่งตั้งคณะกรรมการบริหาร และคณะกรรมการชุดย่อยต่างๆขึ้นมา เช่น
คณะกรรมการตรวจสอบ คณะกรรมการกำหนดค่าตอบแทน และคณะกรรมการสรรหา
เพื่อช่วยเหลือในกิจกรรมต่างๆที่ต้องการการดูแลอย่างใกล้ชิด
ซึงจะเป็นการเพิ่มประสิทธิภาพการทำงานของคณะกรรมการได้

เฉพาะกรรมการอิสระเท่านั้นที่จะได้รับการแต่งตั้งเป็นประธานคณะกรรมการชุดย่อยต่างๆดังกล่าวข้างต้น
กรรมการบริหารจะไม่ได้รับการแต่งตั้งให้เป็นประธานคณะกรรมการชุดย่อยดังกล่าวเช่นกัน
แต่สามารถเป็นกรรมการในคณะกรรมการชุดย่อยได้

คณะกรรมการบริหาร

ณ วันที่รายงานนี้ คณะกรรมการบริหาร ประกอบด้วย ประธานกรรมการบริหาร
และกรรมการบริหาร 3 ท่าน

นายปรีชา อรรถวิภัชน์ ประธาน

นายโรนัลด์ อึ้ง วาย ชอย กรรมการผู้จัดการ

ดร.จอห์น ปีเตอร์ มิลล์ส กรรมการบริหาร

นายสมศักดิ์ ร่วมคิด กรรมการบริหาร

นายอุดม จิรพนาธร ลาออกเมื่อวันที่ 16 สิงหาคม 2550

นายเอ็ดเวิร์ด เมิร์ฟวิน โจนส์ ลาออกเมื่อวันที่ 6 กันยายน 2550

พลเอก กิตติศักดิ์ รัฐประเสริฐ แต่งตั้งเมื่อวันที่ 25 กุมภาพันธ์ 2551

หน้าที่หลักของคณะกรรมการบริหาร คือ พิจารณาและจัดการหัวข้อต่างๆ
ที่ได้รับมอบหมายจากคณะกรรมการบริษัท ทั้งนี้ สมาชิกคณะกรรมการบริหาร
ทุกท่านบริหารงานที่บริษัทฯ ทุกวัน โดยมีการประชุมตามความจำเป็นโดยเฉลี่ยประมาณ สอง
ครั้งต่อเดือน ร่วมกับผู้อำนวยการฝ่ายและผู้จัดการฝ่ายทุกฝ่าย

คณะกรรมการตรวจสอบ

คณะกรรมการบริษัทยังคงกำหนดให้มีคณะกรรมการตรวจสอบตามแนวทางของตลาดหลักทรัพย์แห่งประเทศไทย
ซึ่งกำหนดให้มีกรรมการตรวจสอบซึ่งเป็นกรรมการอิสระอย่างน้อย สาม ท่าน

ณ วันที่รายงานนี้ สมาชิกกรรมการตรวจสอบ ประกอบด้วย

  นายเกรียง เกียรติเฟื่องฟู ประธานคณะกรรมการตรวจสอบ

  นางอาริดา วิทยานนท์

  นายสมศักดิ์ โพธิสัตย์ ได้ลาออกจากกรรมการตรวจสอบ เมื่อ 1 มีนาคม 2551

  นายอุ้มยศ หุวะนันทน์

บทบาทและหน้าที่ของคณะกรรมการตรวจสอบ
คือการให้ความช่วยเหลือคณะกรรมการบริษัทในด้านต่างๆ ดังนี้

1.  เพื่อให้แน่ใจว่ารายงานและการจัดทำงบการเงินได้ปฏิบัติตามมาตรฐานการบัญชีที่รับรองทั่วไป

2.  เพื่อให้แน่ใจว่าการดำเนินงานของบริษัทฯ สอดคล้องและโปร่งใสตามระเบียบต่างๆ

3.  ให้คำแนะนำต่อฝ่ายบริหารเกี่ยวกับการปรับปรุงระเบียบปฏิบัติต่างๆ ด้านการบัญชี

4.  สอบทานรายงานของผู้ตรวจสอบบัญชีภายในและภายนอก

5.  ให้คำแนะนำระหว่างคณะกรรมการบริษัท กับฝ่ายบริหารด้านการเงินของบริษัท และ/หรือ
    ผู้สอบบัญชีภายนอก

6.  ประเมินและให้คำแนะนำต่อฝ่ายบริหารทางด้านการบริหาร การจัดการ
    และการควบคุมทางบัญชี

7.  พิจารณา คัดเลือก เสนอแต่งตั้งผู้สอบบัญชีและค่าตอบแทน

8.  พิจารณาการเปิดเผยข้อมูลของบริษัทในรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์

9.  ทบทวนเรื่องสำคัญต่างๆ ที่มีผลต่อฐานะทางการเงินของบริษัท

นอกจากนี้ คณะกรรมการตรวจสอบได้สอบทานรายงานของผู้ตรวจสอบภายใน
ผู้สอบบัญชีภายนอกและที่ปรึกษาต่างๆ ตามความเหมาะสม
และปฏิบัติหน้าที่อื่นใดตามที่ได้รับมอบหมายจากคณะกรรมการบริษัท

ในระหว่างปี 2550 คณะกรรมการตรวจสอบได้จัดให้มีการประชุมคณะกรรมการตรวจสอบ 9 ครั้ง
เพื่อที่จะได้มีเวลาเพียงพอในการปฏิบัติงานที่รับผิดชอบได้อย่างมีประสิทธิภาพ

คณะกรรมการกำหนดค่าตอบแทน

ณ วันที่รายงานนี้ คณะกรรมการกำหนดค่าตอบแทน ประกอบด้วย กรรมการอิสระ 2 ท่าน
และกรรมการบริหาร 1 ท่าน ดังนี้

  นายเกรียง เกียรติเฟื่องฟู ประธาน

  นางอาริดา วิทยานนท์

  นายโรนัลด์ อึ้ง วาย ชอย กรรมการผู้จัดการ

โดยจะทำหน้าที่พิจารณาและสอบทานค่าตอบแทนของกรรมการ
และสอบทานค่าตอบแทนของพนักงานซึ่งได้ผ่านการพิจารณาคุณสมบัติในการปฏิบัติงานจากฝ่ายบริหารแล้ว
(รวมไปถึงโครงการออกหุ้นตอบแทนให้กรรมการและพนักงาน หรือ “ESOP”)

จากนั้นคณะกรรมการกำหนดค่าตอบแทนจะนำเสนอกรรมการเพื่อเสนอเรื่องเข้าที่ประชุมสามัญผู้ถือหุ้นต่อไป

ซึ่งมีการประชุมคณะกรรมการกำหนดค่าตอบแทนอย่างน้อยปีละครั้ง
และอาจมีการประชุมเพิ่มได้ในกรณีที่จำเป็น

  คณะกรรมการสรรหา

ณ วันที่รายงานนี้ คณะกรรมการสรรหา ประกอบด้วย กรรมการอิสระ 3 ท่าน ดังนี้

นายปรีชา อรรถวิภัชน์ ประธาน

นายเกรียง เกียรติเฟื่องฟู

นางอาริดา วิทยายนนท์

คณะกรรมการสรรหา จะทำหน้าที่พิจารณา คัดเลือก บุคคลที่มีทักษะ ความรู้
ความสามารถและประสบการณ์ มีความเป็นอิสระ ซื่อสัตย์ สุจริต มีจริยธรรม
มีความสนใจในกิจการของบริษัท มีความตั้งใจและรับผิดชอบ
เพื่อเสนอต่อคณะกรรมการบริษัทพิจารณาแต่งตั้งและเสนอต่อที่ประชุมผู้ถือหุ้นเพื่ออนุมัติแต่งตั้งกรรมการ

ขณะนี้ คณะกรรมการบริษัท ประกอบด้วย
กรรมการที่มีความสามารถและประสบการณ์ทางด้านวิศวกรรม, เทคนิค, ธรณีวิทยา,
การจัดการและการบริหาร, การเงิน, กฎหมาย และบัญชี

มีการประชุมคณะกรรมการสรรหาอย่างน้อยปีละครั้ง และอาจมีการประชุมเพิ่มได้ในกรณีที่จำเป็น

การเปิดเผยข้อมูล และความโปร่งใสของบริษัท

บริษัทมีนโยบายในการเปิดเผยสารสนเทศต่อผู้ถือหุ้นและนักลงทุน ดังนี้

(1) เปิดโอกาสให้ผู้ถือหุ้นและผู้มีส่วนได้เสียพินิจพิเคราะห์ข้อมูลกิจกรรมต่างๆของบริษัทได้อย่างระมัดระวังรอบคอบ

(2) กำหนดบทบาทหน้าที่ และความรับผิดชอบของผู้ทำหน้าที่เปิดเผยข้อมูล

(3) เปิดโอกาสให้มีการสอบถามข้อมูลที่เปิดเผยได้โดยไม่เป็นการยากลำบาก

(4) มีกระบวนการตรวจสอบดูแลการดำเนินงานของบริษัทอย่างเหมาะสม

ในการเปิดเผยสารสนเทศ บริษัทได้ปฏิบัติตามแนวทางของตลาดหลักทรัพย์แห่งประเทศไทย
และตามกฎระเบียบของกระทรวงพาณิชย์และกรมอุตสาหกรรมพื้นฐานและการเหมืองแร่
คณะกรรมการมีความเชื่อมั่นว่าการเปิดเผยข้อมูลมีความครบถ้วน ถูกต้อง เพียงพอ ทันต่อเวลา
และเผยแพร่อย่างทั่วถึง

คณะกรรมการบริษัทเชื่อมั่นว่า ข้อมูลสารสนเทศต่างๆดังจะกล่าวต่อไปนี
มีการเผยแพร่ให้ผู้มีส่วนเกี่ยวข้องอย่างสม่ำเสมอแล้ว

(1) แบบแสดงรายการข้อมูลประจำปี

(2) งบการเงิน รายงานประจำปี รายงานรายไตรมาส และการรายงานข่าวสารต่างๆ
    ต่อตลาดหลักทรัพย์ฯ

(3) โครงสร้างผู้ถือหุ้น

(4) รายชื่อคณะกรรมการและฝ่ายบริหาร และผลตอบแทน

(5) แผนธุรกิจ และการจัดการบริหารความเสี่ยง

(6) เรื่องสำคัญที่เกี่ยวข้องกับพนักงานและผู้มีส่วนเกี่ยวข้อง

(7) นโยบายการกำกับดูแลกิจการ

(8) ข้อมูลสารสนเทศอื่น ที่เข้าเกณฑ์กำหนดให้ต้องเปิดเผย

คณะกรรมการบริษัทเชื่อมั่นว่ารายงานประจำปี รายงานรายไตรมาส และการรายงานข่าวสารต่างๆ
ต่อตลาดหลักทรัพย์ฯ เป็นแหล่งข้อมูลสำคัญของผู้ถือหุ้น บริษัทมีความเต็มใจในการเปิดเผยข้อมูลต่างๆ
เช่น ผลการดำเนินงาน และ/หรือ ฐานะทางการเงินของบริษัท
รวมทั้งบริษัทได้เสนอให้ผู้ถือหุ้นอนุมัติวาระที่สำคัญตามระเบียบและแนวทางของตลาดหลักทรัพย์ฯ
ผู้ถือหุ้นสามารถสอบถามประเด็นต่างๆ ต่อคณะกรรมการในที่ประชุมผู้ถือหุ้นได้
โดยมีเลขานุการบริษัทรับผิดชอบในการตอบกลับและบันทึกประเด็นเหล่านั้น
เมื่อผู้ถือหุ้นมีข้อสงสัยเกี่ยวกับการดำเนินงานสามารถสอบถามจากเลขานุการบริษัท และเลขานุการฯ
จะนำประเด็นดังกล่าวเสนอต่อที่ประชุมคณะกรรมการบริษัทต่อไป

บริษัทได้เปิดเผยขัอมูลรายงานทางการเงินประจำปี ประจำไตรมาส
และรายงานเหตุการณ์และการดำเนินงานต่างๆ ดังนี้

สรุปการรายงานงบการเงิน

  ------------------------------------------------------- ---------------
  งบการเงิน                                                วันที่รายงาน

  งบการเงินระหว่างกาล ประจำไตรมาส 1/2550 สิ้นสุดวันที่ 31 มีนาคม   14 พฤษภาคม 2550
  2550                                                    

  งบการเงินระหว่างกาล ประจำไตรมาส 1/2550 สิ้นสุดวันที่ 31 มีนาคม   12 กรกฎาคม 2550
  2550 (ฉบับแก้ไข ตาม สนง.กลต.)                             

  งบการเงินระหว่างกาล ประจำไตรมาส 2/2550 สิ้นสุดวันที่ 30 มิถุนายน  14 สิงหาคม 2550
  2550                                                    

  งบการเงินระหว่างกาล ประจำไตรมาส 3/2550 สิ้นสุดวันที่ 30 กันยายน  25 ตุลาคม 2550
  2550                                                    

  งบการเงินรวม สำหรับปีสิ้นสุดวันที่ 31 ธันวาคม 2550                26 กุภาพันธ์ 2550
  ------------------------------------------------------- ---------------

สรุปการเปิดเผยสารสนเทศต่อตลาดหลักทรัพย์แห่งประเทศไทย

  ---------------------------------------------------------- --------------
  รายการสารสนเทศ                                             วันที่เปิดเผย

  สรุปผลการดำเนินงานสำหรับไตรมาส 1/2550 สิ้นสุดวันที่ 31 มีนาคม 2550   14 พฤษภาคม
                                                             2550

  คำชี้แจงประกอบงบการเงินระหว่างกาล ไตรมาส 1/2550 สิ้นสุดวันที่ 31     14 พฤษภาคม
  มีนาคม 2550                                                 2550

  คำชี้แจงประกอบงบการเงินระหว่างกาล ไตรมาส 1/2550 สิ้นสุดวันที่ 31     15 พฤษภาคม
  มีนาคม 2550 (เพิ้ทเติม)                                        2550

  การซื้อขายหลักทรัพย์ผ่าน ADR ในตลาดหลักทรัพย์อเมริกา                 15 พฤษภาคม
                                                             2550

  สรุปผลการดำเนินงานเปรียบเทียบไตรมาส 4/2549 และ ไตรมาส 1/2550   23 พฤษภาคม
                                                             2550

  สำนักงาน กลต. สอบถามเรื่องการบันทึกบัญชี                          28 พฤษภาคม
                                                             2550

  จดหมายตอบ สำนักงาน กลต. เรื่องการบันทึกบัญชี                      11 มิถุนายน 2550

  ตลาดหลักทรัพย์ฯ แขวนป้าย SP และ NP หลักทรัพย์ THL                 25 มิถุนายน 2550

  ตลาดหลักทรัพย์ฯพักการซื้อขายเป็นการชั่วคราวหลักทรัพย์ THL              10 กรกฎาคม
                                                             2550

  ชี้แจงคดีข้อกล่าวหาของกรมอุตสาหกรรมพื้นฐานและการเหมืองแร่ต่อบริษัทย่อย   10 กรกฎาคม
                                                             2550

  ตลาดหลักทรัพย์อนุญาตให้ทำการซื้อขายหลักทรัพย์ THL                    10 กรกฎาคม
                                                             2550

  สรุปผลการดำเนินงานสำหรับไตรมาส 1/2550 สิ้นสุดวันที่ 31 มีนาคม 2550   11 กรกฎาคม
  (ฉบับแก้ไข)                                                  2550

  สรุปผลการดำเนินงานสำหรับปีสิ้นสุดวันที่ 31 ธันวาคม 2549 (ฉบับแก้ไข)     11 กรกฎาคม
                                                             2550

  ตลาดหลักทรัพย์ฯปลดป้าย NP และแขวนป้าย NR สำหรับหลักทรัพย์ THL       11 กรกฎาคม
                                                             2550

  ชี้แจงคดีข้อกล่าวหาของกรมอุตสาหกรรมพื้นฐานและการเหมืองแร่ต่อบริษัทย่อย   11 กรกฎาคม
                                                             2550

  คำชี้แจงประกอบงบการเงินสิ้นสุดวันที่ 31 ธันวาคม 2549 (ฉบับแก้ไข)       12 กรกฎาคม
                                                             2550

  คำชี้แจงประกอบงบการเงินระหว่างกาล ไตรมาส 1/2550 สิ้นสุดวันที่ 31     12 กรกฎาคม
  มีนาคม 2550 (ฉบับแก้ไข)                                       2550

  นำส่งงบการเงินประจำปี 2549 (ฉบับแก้ไข)                          12 กรกฎาคม
                                                             2550

  สรุปผลการดำเนินงานสำหรับไตรมาส 2/2550 สิ้นสุดวันที่ 30 มิถุนายน 2550  14 สิงหาคม 2550

  คำชี้แจงประกอบงบการเงินระหว่างกาล ไตรมาส 2/2007 สิ้นสุดวันที่ 30     15 สิงหาคม 2550
  มิถุนายน 2550                                                

  การเกษียณอายุของกรรมการบริษัท                                  16 สิงหาคม 2550

  คำชี้แจงประกอบงบการเงินระหว่างกาล ไตรมาส 2/2007 สิ้นสุดวันที่ 30     16 สิงหาคม 2550
  มิถุนายน 2550 (เพิ่มเติม)                                       

  การเปลี่ยนแปลงในคณะกรรมการบริษัท                               3 กันยายน 2550

  ประกาศวันหยุดประจำปี 2551                                     18 ตุลาคม 2550

  นำส่งงบการเงินระหว่างกาล ไตรมาส 3/2550 สิ้นสุดวันที่ 30 กันยายน 2550 25 ตุลาคม 2550

  สรุปผลการดำเนินงานสำหรับไตรมาส 3/2550 สิ้นสุดวันที่ 30 กันยายน 2550  26 ตุลาคม 2550

  คำชี้แจงประกอบงบการเงินระหว่างกาล ไตรมาส 3/2007 สิ้นสุดวันที่ 30     26 ตุลาคม 2550
  กันยายน 2550                                                

  แจ้งบริษัทย่อย(บริษัท ทรัพยากรสมุทร จำกัด) ลดทุน                     15 พฤศจิกายน
                                                             2550

  แจ้งบริษัทย่อย(บริษัท ทรัพยากรสมุทร จำกัด) ลดทุน (เพิ่มเติม)            19 พฤศจิกายน
                                                             2550

  กรรมการลาออก                                               13 ธันวาคม 2550

  โครงการพัฒนาอสังหาริมทรัพย์                                     19 กุมภาพันธ์
                                                             2551

  นำส่งงบการเงินรายปี 2550                                      26 กุมภาพันธ์
                                                             2551

  สรุปผลการดำเนินงานของบริษัทและบริษัทย่อย ปี 2550                   26 กุมภาพันธ์
                                                             2551

  คำชี้แจงประกอบงบการเงินสำหรับปีสิ้นสุดวันที่ 31 ธันวาคม 2550           26 กุมภาพันธ์
                                                             2551

  งดจ่ายเงินปันผลและนัดประชุมสามัญผู้ถือหุ้นประจำปี 2551                 27 กุมภาพันธ์
                                                             2551
  ---------------------------------------------------------- --------------

ความสัมพันธ์กับผู้ถือหุ้นและนักลงทุน

บริษัทให้การความสำคัญต่อผู้ถือหุ้นทุกรายอย่างเท่าเทียมกัน โดยไม่ได้คำนึงถึงจำนวนหุ้นที่ถืออยู่
โดยให้ความมั่นใจแก่ผู้ถือหุ้น ดังนี้

(1) ผู้ถือหุ้นทุกรายสามารถเข้าถึงข้อมูลของบริษัทได้
    และสามารถเข้าร่วมประชุมผู้ถือหุ้นได้อย่างไม่เป็นการลำบาก

(2) บริษัทนำส่งรายงานและงบการเงินรวมประจำปี และงบการเงินระหว่างกาล
    ต่อตลาดหลักทรัพย์แห่งประเทศไทยตามกำหนด

(3) บริษัทเปิดเผยสารสนเทศโดยทันที ที่เป็นการรายงานตามเหตุการณ์ที่สำคัญ
    มีผลกระทบต่อสิทธิประโยชน์ของผู้ถือหุ้นหรือการตัดสินใจในการลงทุน

(4) ในกรณีที่เป็นเรื่องที่เป็นวาระสำคัญ จะต้องนำเข้าขอมติต่อที่ประชุมผู้ถือหุ้นเพื่อขออนุมัติ

(5) ผู้ถือหุ้นมีสิทธิสอบถามประเด็นต่างๆ ต่อคณะกรรมการในที่ประชุมผู้ถือหุ้นได้อย่างเท่าเทียมกัน

บริษัทมีเลขานุการบริษัทรับผิดชอบในการตอบกลับและบันทึกประเด็นเหล่านั้น
เมื่อผู้ถือหุ้นมีข้อสงสัยเกี่ยวกับการดำเนินงานสามารถสอบถามจากเลขานุการบริษัท และเลขานุการฯ
จะนำประเด็นดังกล่าวเสนอต่อที่ประชุมคณะกรรมการบริษัทต่อไป

  นอกจากนี้ บริษัทจะทำการปรับปรุงความสัมพันธ์กับผู้ถือหุ้น โดยการ

(1) บริษัทปฏิบัติต่อผู้ถือหุ้นอย่างเท่าเทียมกัน ทั้งผู้ถือหุ้นรายใหญ่ ผู้ถือหุ้นรายย่อย
    หรือนักลงทุนชาวต่างประเทศ

(2) บริษัทจะปกป้องรักษาสิทธิประโยชน์ของผู้ถือหุ้น

(3) บริษัทจะปกป้องรักษาสิทธิในการออกเสียงของผู้ถือหุ้น

(4) ให้สิทธิในการเข้าถึงข้อมูลอย่างถูกต้อง ครบถ้วน เพียงพอ และทันต่อเวลา

(5) ไม่มีการเก็บรักษาความลับไว้เพื่อผลประโยชน์ของผู้ถือหุ้นรายไหน

(6) จัดการประชุมผู้ถือหุ้นโดยมีการอำนวยความสะดวกให้แก่ผู้ถือหุ้นที่ไม่สามารถเข้าร่วมประชุมและจะพยายามไม่ให้เป็นภาระที่เกินสมควรแก่ผู้ถือหุ้นที่มาเข้าร่วมประชุม

(7) ไม่เปิดโอกาสให้ผู้ถือหุ้นรายใดมีอิทธิพลแสวงหาผลประโยชน์จากบริษัทโดยเอาเปรียบผู้ถือหุ้นรายอื่น

(8) บริษัทให้ความสำคัญต่อผู้ถือหุ้นทุกราย ไม่มีการเลือกปฏบัติต่อรายใดรายหนึ่ง
    หรือเลือกปฏิบัติกับเฉพาะผู้ถือหุ้นรายใหญ่

ระบบการควบคุมและบริหารความเสี่ยง

บริษัทให้ความสำคัญในเรื่องการบริหารความเสี่ยง
และคณะกรรมการถือว่าเป็นหน้าที่ความรับผิดชอบที่จะต้องทำการวิเคราะห์และพิจารณาในเรื่องดังกล่าว
ในการบริหารความเสี่ยงเปรียบเสมือนเป็นการคุ้มครองพนักงาน สภาพแวดล้อม สินทรัพย์
รายได้และชื่อเสียงของบริษัทตามหลักบรรษัทภิบาลของบริษัท
ในบางครั้งคณะกรรมการบริษัทได้ขอคำแนะนำจากที่ปรึกษาอิสระซึ่งมีประสบการณ์ในการประเมินความเสี่ยง

การตรวจสอบบัญชี

บริษัท มีผู้ตรวจสอบบัญชีภายนอกอิสระ ที่ได้ผ่านการพิจารณา
คัดเลือกจากคณะกรรมการตรวจสอบและคณะกรรมการบริษัทและผู้ถือหุ้น
และมีผู้ตรวจสอบภายในที่มีคุณสมบัติทำหน้าที่ตรวจสอบภายใน รายงานต่อคณะกรรมการตรวจสอบ

ผู้ตรวจสอบบัญชีภายในของบริษัทมีหน้าที่รายงานต่อคณะกรรมการตรวจสอบ
เกี่ยวกับการดำเนินงานและการเงินของบริษัทว่า
ปฏิบัติตามแผนดำเนินงานและงบประมาณที่ได้รับการอนุมัติจากคณะกรรมการบริษัท
และงบการเงินของบริษัทสอดคล้องกับมาตรฐานการบัญชีที่รับรองทั่วไป

การประกันภัย

บริษัทฯ
ดำเนินธุรกิจตามขนาดและประเภทของธุรกิจอย่างเหมาะสมโดยได้รับการควบคุมจากคณะกรรมการบริษัท
เพื่อเป็นการคุ้มครองผู้ถือหุ้นเงินทุนและสินทรัพย์ของบริษัทฯ
จึงได้มีการทำประกันภัยป้องกันความเสียหายที่อาจเกิดขึ้นจากภัยต่างๆไว้อย่างเพียงพอแล้ว

การบริหารความเสี่ยงของฐานข้อมูล

บริษัทมีการควบคุมความเสี่ยงตามแผนดำเนินงานและหลักบริหารงาน
ซึ่งดูแลควบคุมและรายงานทางด้านต้นทุน และค่าใช้จ่าย
เพื่อความเหมาะสมของกระแสเงินจากการขายและการผลิต
รวมทั้งดูแลประมาณค่าใช้จ่ายในการบำรุงรักษาอุปกรณ์และเครื่องจักร ทั้งนี้
เพื่อให้บรรลุวัตถุประสงค์บริษัทจึงต้องใช้ฐานข้อมูลในการเก็บบันทึกเพื่อให้ประสิทธิภาพในการตรวจสอบและรายงาน

ความปลอดภัยของพนักงาน

บริษัทปฏิบัติตามระเบียบข้อบังคับเกี่ยวกับการรักษาความปลอดภัยของสำนักงานนโยบายและแผนสิ่งแวดล้อม
และการดำเนินงานสำรวจและการทำเหมืองแร่
โดยพนักงานทุกท่านที่ปฏิบัติงานที่เหมืองแร่ต้องสวมชุดและอุปกรณ์ป้องกันตามมาตรฐาน

การจัดการด้านสิ่งแวดล้อม

คณะกรรมการบริษัทมีนโยบายติดตามการปฏิบัติงานของฝ่ายบริหารเพื่อให้สอดคล้องกับการดำเนินงานธุรกิจของบริษัท
ทั้งนี้ ได้มีการปรับปรุงนโยบายอย่างต่อเนื่อง ในการดำเนินงานเหมืองแร่ดีบุกในทะเล
บริษัทตระหนักถึงการตรวจสอบคุณภาพน้ำเพื่อให้สอดคล้องกับระเบียบของกรมอุตสาหกรรมพื้นฐานและการเหมืองแร่(เดิมเป็นกรมทรัพยากรธรณี)
และสำนักงานนโยบายและแผนสิ่งแวดล้อม ส่วนในการทำเหมืองหินแอนดิไซท์
บริษัทมีมาตรการป้องกันมลพิษทางเสียงและการเกิดฝุ่นละออง
โดยการปลูกต้นไม้เป็นแนวรอบพื้นที่โครงการ และการฉีดพ่นน้ำตามจุดต่างๆ
ตามสำนักงานนโยบายและแผนสิ่งแวดล้อม ในการดำเนินงานเหมืองแร่ทองคำ
บริษัทได้ปฏิบัติตามมาตรการป้องกันสิ่งแวดล้อมและยังได้จ้างมหาวิทยาลัยขอนแก่นในการตรวจสอบคุณภาพของสิ่งแวดล้อมทั้งน้ำ
น้ำใต้ดิน เสียง กลิ่น ของสารเคมีจากโรงแต่งแร่

การทำรายการเกี่ยวโยงกันและค่าใช้จ่ายในการลงทุน

บริษัทมีขั้นตอนในการอนุมัติค่าใช้จ่ายในการลงทุนก่อนที่จะเสนอคณะกรรมการเพื่อขออนุมัติ
นอกจากนี้บริษัทมีรายละเอียดผู้มีอำนาจลงนามในขั้นตอนต่างๆ
เพื่อให้แน่ใจในการตรวจสอบค่าใช้จ่ายในการลงทุน
รวมทั้งการทำรายการระหว่างกันของบริษัทและการเปิดเผยข้อมูลได้เป็นไปตามแนวทางที่กำหนดไว้โดยตลาดหลักทรัพย์แห่งประเทศไทย

ความขัดแย้งทางผลประโยชน์

ในเรื่องความขัดแย้งทางผลประโยชน์นั้น
หากมีกรรมการบริษัทท่านใดมีส่วนเกี่ยวข้องกับผลประโยชน์ดังกล่าว กรรมการท่านนั้นจะถอนตัว
และ/หรือ งดออกเสียงในที่ประชุมในระหว่างทีมีการพิจารณา และ/หรือ ออกเสียงในเรื่องนั้น

จริยธรรมทางธุรกิจ

นโยบายของบริษัท คือ ให้คณะกรรมการบริษัท ฝ่ายบริหาร และพนักงาน ยึดมั่นในข้อกำหนด
ข้อพึงปฏิบัติของบริษัท รวมทั้งดำเนินงานตามหลักการปฏิบัติของกรรมการที่ดีของบริษัทมหาชน
และแนวทางการปฏิบัติของคณะกรรมการการตรวจสอบตามตลาดหลักทรัพย์แห่งประเทศไทย

2.9.3 บุคลากร

  ปี 2550

1 จำนวนพนักงานของบริษัทฯ

- สำนักงานใหญ่ กรุงเทพ ฯ 25 คน

- สำนักงาน จังหวัดสระบุรี 18 คน

- สำนักงาน จังหวัดภูเก็ต 2 คน

รวมจำนวนพนักงานของบริษัท 45 คน

รวมเงินเดือนและสวัสดิการอื่น ๆ 16.23 ล้านบาท

2 รวมค่าจ้างรายวัน 0.60 ล้านบาท

- ทั้งนี้ ในช่วง 4 ปีที่ผ่านมาบริษัทฯ ไม่มีข้อพิพาทด้านแรงงาน

- มีการจัดส่งพนักงานเข้าร่วมฝึกอบรมและสัมมนาต่างๆ เป็นครั้งคราว